Фудбалска репрезентација Албаније је фудбалски тим који представља Албанију на међународним такмичењима. Утакмице као домаћин игра на стадиону Кемал Стафа у Тирани који има капацитет за 19.500 гледалаца али са 15.000 столица. Иако је Фудбалски савез Албаније основан 6. јуна 1930., Албанија је чекала 16 година да одигра прву међународну утакмицу, дебитовала је против Југославије 1946. године. Албанија је била позвана да учествује на Светском првенству 1934., али због проблема са организацијом, је изостала са тог такмичења.